open-index/open-wikipedia-markdown huggingface dataset:
תסמונת אטקסיה טלנגיאקטזיה

**תסמונת אטקסיה טלנגיאקטזיה** (באנגלית: **Ataxia telangiectasia**), הידועה גם כ**תסמונת לואי-בר** (**Louis-Bar syndrome**) ו**מחלת A-T** (בעברית: **שִׁיגָשׁוֹן עם התרחבות הנימים**) היא מחלה תורשתית רצסיבית אוטוזומית קשה ביותר. המחלה נגרמת על ידי מוטציה בגן הנקרא **ATM** וגורמת למספר רב של תסמיני משנה.

## מנגנון מולקולרי
גן זה, הנמצא על כרומוזום מס' 11 בבני אדם, מקודד לחלבון ATM. חלבון ענק זה (גודלו 350 קילודלטון) נמצא באופן נורמלי בציטופלזמה, אך במצב של עקה כגון חשיפה לנזקי DNA נכנס החלבון לגרעין התא ומפעיל מספר רב של חלבונים על ידי הוספת פוספט (פוספורילציה). בין החלבונים המגיבים עם ATM נמצאים P53, CHK1, CHK2 ו-BRCA1. חלבונים אלו אחראיים לתגובה בעקבות נזקי DNA - תיקון הכרומוזום השבור, עצירת מחזור התא ומוות מבוקר של התא (אפופטוזה).

מוטציות בגן *ATM*, בבני אדם ועכברים, עלולות להשליך על ביטויו ותפקודו של חלבון ATM במגוון צורות, דוגמת ביטוי נמוך מאוד או היעדר ביטוי ATM בתאים, ו/או פגיעה בתפקודו התקין, דבר אשר מונע את כניסתו לגרעין התא כתוצאה משֶבֶר ב-DNA.

## תסמינים קליניים
שמאל|ממוזער|220px|הרחבה של כלי הדם בעין היא אחת התסמינים הקליניים הבולטים של תסמונת אטקסיה טלנגיאקטזיה
בני אדם בעלי גנוטיפ הומוזיגוטי רצסיבי יחלו במספר רב של מחלות שלגבי רובן אין הבנה של אופן פעולת המנגנון המולקולרי. בין מאפייני המחלה: ניוון עצבים הגורם לחוסר שיווי משקל וקואורדינציה, דבר אשר מוביל לנכות לקראת העשור השני לחיי החולה (אטקסיה), התנוונות הצרבלום (המוח הקטן), הרחבה של כלי הדם בעין (טלנגיאקטזיה) ותנועות עיניים לא נשלטות, נטייה מוקדמת לסרטן (בעיקר סרטן הדם והלימפה אך במקרים מסוימים גם סרטן השד), רגישות לקרינה מייננת, רמת נוגדנים נמוכה (בעיקר IgA ו-IgE) ותגובה חלשה לפתוגנים (בייחוד של מערכת הנשימה הגורמים לדלקת ריאות, שהיא לרוב הסיבה למות החולים) וכן עקרות.

מוטציות מסוימות בגן יכולות לגרום למופע קל יותר של המחלה, על אף שעדיין חל ניוון עצבים. מוטציה הטרוזיגוטית (רק בגן אחד מבין השניים) גורמת לעלייה בסיכוי ללקות בסרטן הדם והלימפה.

## אפידמיולוגיה
בישראל המחלה זוהתה בראשיתה במשפחות ממוצא מרוקאי, אבל כיום ידועים גם מקרים במשפחות תימניות, בדואיות, דרוזיות ורוסיות.

למרות ההתקדמות הרבה בהבנת המנגנון המולקולרי עד כה אין טיפול יעיל בחולים. עם זאת, ניתן לאבחן נשאות סמויה באמצעות בדיקת סקר גנטית.

## קישורים חיצוניים

* 
* העמותה למאבק במחלת ה-A-T
* פייסבוק העמותה למאבק במחלת ה-A-T
* https://www.facebook.com/העמותה-למאבק-במחלת-ה-A-T-560951900590558/  
* המרפאה הארצית לחולי A-T https://yeladim.sheba.co.il/AT_מרפאה_ארצית_לטיפול_בחולי

קטגוריה:אטרופיות מערכתיות המשפיעות על מערכת העצבים
נחל גמלא

[200px|שמאל|ממוזער|[אפיק (גאוגרפיה)|אפיק נחל גמלא במבט מגמלא העתיקה, סמוך למפגשו עם נחל דליות]]

**נַחַל גַּמְלָא** הוא יובל של נחל דליות ונמצא בשטח שמורת הטבע גמלא.

הנחל נובע ממעיינות פאחם ותנורייה. אזור ההיקוות של הנחל נמצא בגובה של 770 מטר מעל פני הים. מהמעיינות הוא זורם לכיוון דרום-מערב. זרימתו עוברת בתעלה רדודה עד שהוא מגיע לקניון עמוק, שם הוא מזין את מפל האיתן הגבוה ביותר בארץ ישראל - מפל גמלא, שגובהו 51 מטר. בנקודה זו זורם הנחל בגובה של 410 מטר מעל פני הים. מהמפל הנחל מתחתר לתוך קניון עמוק, מגדתו השמאלת הדרומית של הנחל מתנשא מצוק עליו שכנה בעבר העיר גמלא. בהמשך הנחל לאחר 300 מטר, נמצא מפל נוסף שגובהו 21 מטר. בהמשכו נשפך הנחל לנחל דליות. נקודת המפגש היא בגובה 90 מטר מעל פני הים.

## החי והצומח בנחל

הצמחייה ליד המפל כוללת עצי ערבה מחודדת, הרדוף הנחלים, פטל קדוש, שנית גדולה, נענע משובלת וחלבלוב מגובשש.

תופעה מיוחדת בנחל גמלא היא קינון עופות דורסים גדולים במצוקי הנחל. נצפו למעלה מעשרה קיני קינון של נשרים.

## נחל תנוריה
נחל תנוריה הוא נחל איתן שזורם במרכז רמת הגולן, ומהווה את אחד מיובליו של נחל גמלא. מקור הנחל ליד מושב קשת.

## לקריאה נוספת
*עפר בהט, ליאורה בהט, **גמלא טבע ונוף**, הוצאת משרד הביטחון, 1991, עמ' 17–21

## קישורים חיצוניים
* על נחל גמלא, **אתרים וטיולים בארץ**, באתר "סנונית"
* נחל גמלא : גן עדן לעופות דורסים

## הערות שוליים

גמלא
שירת סקאט

**שירת סקאט** (**Scat**) היא שירה של הברות חסרות משמעות (למשל: סקודי בופ באפ שובאפ, דה בה דיפ באפ......). נפוצה במיוחד בקרב זמרי ג'אז כ"תִמלול" חסר פשר לאלתור קולי או כניסיון חיקוי צלילי כלים מוזיקליים. שימוש בהברות חסרות משמעות בשירה היה נהוג זמן רב לפני שירת הסקאט, אך ייחודה בהפקת צלילים המהווים אלתור מלודי וריתמי גם יחד.

אגדה אורבנית מספרת שלואי ארמסטרונג היה זה שהמציא את שירת הסקאט בהיסח הדעת כאשר בזמן הקלטה נשמט דף המילים מידיו והוא נאלץ לאלתר הברות חלופיות, אולם לסיפור זה אין כל ביסוס ואמני ג'אז קודמים לארמסטרונג כבר נהגו להשתמש בסגנון זה. עם זאת, ארמסטרונג אכן הירבה לשיר סקאט ותרם לפופולריות הסגנון בחשיפתו בפני קהל רחב. הירבו להשתמש בשירת הסקאט גם אלה פיצג'רלד, שרה ווהן, בובי מקפרין, האחים מילס, אריאל זילבר בחלק משיריו ורבים אחרים.

טכניקת הסקאט משמשת הן לביצוע קטעי שירים והן לביצוע שירים מתחילתם ועד סופם. דוגמאות לשירים המבוססים רובם ככולם על הברות סקאט:
* It Don't Mean a Thing בביצוע אלה פיצג'ראלד ודיוק אלינגטון, שבו פיצג'רלד מאלתרת הברות סקאט במשך רוב השיר.
* Creole Love Call בביצוע להקת דיוק אלינגטון, עם אדלייד הול .
* השיר "מנה-מנה" המוכר במיוחד בביצוע "החבובות".
* הנעימה "תמונה" (המוכרת יותר כ"דה-בה-דה-בה-דה-בה-דה-בה") מאת יצחק קלפטר, בביצועהּ של יעל לוי. הנעימה משמשת כנעימת הפתיחה לתוכנית "ארבע אחרי הצהרים" בגלי צה"ל.
* הנעימה "פוגה קטנה" של נחום היימן.
* I'm a Scatman של סקטמן ג'ון.
*Hi De Ho Man של קאב קאלווי, שהתמחה בשירה זו.
שמאל|ממוזער|500px|דוגמה להוראת הגיית הברות '''סקאט'''

במוזיקה ישראלית ניתן למנות את "ווקליזה" בביצועה של נורית גלרון ו"תמונה" (דבה דבה דה) בביצועה של יעל לוי שהתפרסם מאוחר יותר כאות של תוכנית הרדיו "ארבע אחרי הצהריים" בגלי צה"ל. שניהם יצאו ב-1978.

במוזיקה הצרפתית התפרסם שיר הנושא של הסרט גבר ואישה שנכתב על ידי פרנסיס לה. לאורך הסרט נשמע השיר לרוב בגרסת סקאט. בגרסה נוספת בסרט נשזרות ההברות חסרות הפשר בּה-דה-בּה-דה-בּה שבבית החוזר למילים בעלות מובן בצרפתית (טוּ בָּה - בשקט).

## ראו גם
* ווקאליזה

## קישורים חיצוניים
* [תמונה בביצועה של [יעל לוי]]
* גבר ואישה בביצועם של פייר ברוך וניקול קרוּאָזיי
* 

קטגוריה:זמרה
קטגוריה:ג'אז
קטגוריה:ג'יבריש
נחשון

קטגוריה:שמות פרטיים עבריים לגברים
קטגוריה:שמות משפחה עבריים
ליפיד

שמאל|ממוזער|250px|איור של נוסחת המבנה של ליפיד לדוגמה. הליפיד מימין הוא פוספוליפיד
**ליפידים** (באנגלית ביחיד: **Lipid**) הם, באופן הכללי ביותר, כל המולקולות הטבעיות המסיסות בשמן (ליפופיליות). זוהי קבוצת תרכובות אורגניות מגוונת הכוללת חומצות שומן, שעוות, ויטמינים מסוימים, פוספוליפידים, סטרולים (ככולסטרול), ומולקולות נוספות. תפקודיהם של הליפידים גם הם מגוונים, והם משמשים בעולם החי כמרכיב מבני, בממברנות ביולוגיות ומבנים אחרים; הם משמשים כחומר תשמורת בשל הערך האנרגטי שלהם; בתפקידי ויסות והמרת אותות, ובתפקודים נוספים.

לעיתים חל בלבול בין המונח ליפיד, למונח שומן. למרות שלעיתים שני המונחים משמשים כנרדפים זה לזה, אלו למעשה מונחים נפרדים: שומנים הם אחת מקבוצות הליפידים – טריגליצרידים. הליפידים כוללים, כאמור, קבוצות חומרים נוספות רבות.

## סוגי ליפידים

הליפידים מתמיינים לסוגים רבים; להלן העיקריים בהם:
***[[חומצות שומן]]**: ליפידים בעלי שלד פחמימני. אלו הן חומצות קרבוקסיליות המכילות עד 36 אטומי פחמן.
***[[גליצרידים]]**: ליפידים המורכבים מ-1 עד 3 חומצות שומן הקשורות לכוהל גליצרול. **[[מונוגליצריד]]ים** מכילים חומצת שומן אחת, **[[דיגליצריד]]ים** – שתי חומצות שומן, ו**טריגליצרידים** – שלוש חומצות שומן. הטריגליצרידים הם אבני הבניין העיקריים של השומנים והשמנים בצמחים ובבעלי חיים.
***[[פוספוליפידים]]**: ליפידים המורכבים מדיגליצריד הקשור לראש הידרופילי (נמשך למים. מילולית: חובב מים), לקבוצת זרחה ולקבוצה קוטבית כלשהי. הפוספוליפידים הם אבני הבניין העיקריות של קרום התא ושל ממברנות אחרות בתא.
***[[סטרולים]]**: ליפידים הבנויים מארבע טבעות פחמניות הקשורות יחדיו. כגון: כולסטרול.
***[[סטרואידים]]**: בנויים מפחמן מימן וחמצן הם אינם מתמוססים במים.

## תפקידי הליפידים
* מקור אנרגיה – הליפידים, בעיקר השומנים, מהווים חומר תשמורת מצוין אצל בעלי חיים וגרם אחד שלו מספק יותר מפי שניים (9/4) אנרגיה מאשר גרם של פחמימות או חלבון. מכיוון שאינו נמס במים השומן מתאים להוות חומר תשמורת. עודפי השומן נאגרים בגוף בתאים המיועדים לכך.
* עור ושיער – כדי שהעור והשיער יהיו בריאים הם דורשים שומן. שומן זה מופרש על ידי בלוטות במקומות אלה.
* קרום התא – הפוספוליפידים הם מרכיבים חשובים בקרום התא. הפוספוליפידים מהווים בידוד והעברה סלקטיבית של חומרים אל התא ומהתא. בנוסף, הכולסטרול שגם הוא מרכיב ליפידי מצוי בקרום התא ומקנה לו חוזק מכני.
* בידוד – שכבות השומן בגוף מתחת לעור משמשות חומר בידוד מפני קור ושמירה על חום גופם של יצורים חיים בעלי דם חם, במיוחד אצל יצורים החיים באזורים קרים כמו כלבי ים, דובי קוטב, פינגווינים וכדומה. בנוסף, השומן מרפד איברים פנימיים רבים עדינים ומגן עליהם מפני מכות.
* פרוסטגלנדינים – חומצות שומניות ארוכות שרשרת ורב בלתי רוויות הן חומרי מוצא לבניית פרוסטגלנדינים האחראים לוויסות לחץ הדם, התכווצות שרירים, שמירת חום הגוף וקרישת הדם.
* נשיאת ויטמינים – ישנם ויטמינים אשר יכולים להתמוסס אך ורק בממיסים שומניים ולכן לליפידים תפקיד חשוב בנשיאתם.

## קישורים חיצוניים

* 
* 

*
קטגוריה:תרכובות ביוכימיות
פלס בנאים

שמאל|ממוזער|חלון הצצה בפלס בנאים צינורי. שימו לב לבועת האוויר שבמרכז.
**פֶּלֶס בַּנָּאִים**  הוא מכשיר מדידה שבאמצעותו אפשר לקבוע האם משטח מאוזן או מאונך ביחס לכיוון כוח הכבידה (כלומר בדרך כלל ביחס לקרקע).

המכשיר הומצא על ידי הסופר והמדען הצרפתי מלכיצדק תבנו בסביבות 1660.

## מבנה
פלס טיפוסי בנוי ממשטח מתכת ישר (או חומר קשיח אחר) שאליו מחוברת שפופרת שקופה וסגורה שצורתה דמוית גליל שהולך וצר בשני צדדיו. במרבית הפלסים מותקנת שפופרת נוספת המיועדת למדידת משטחים מאונכים לקרקע ולעיתים קרובות ישנה גם שפופרת נוספת שמטרתה מדידת שיפוע של 45 מעלות.

#### הנוזל שבתוך השפופרת
השפופרת מלאה בנוזל צבוע, בדרך כלל נוזל כוהלי כגון אתנול, ומעט אוויר, כך שנוצרת בנוזל בועת אוויר. הנוזל נצבע בגווני צהוב או ירוק כדי שיהיה קל לראות את בועת האוויר. לאתנול נקודת קיפאון נמוכה, (114°C-), שמונעת את פיצוץ השפופרת עקב קיפאון של הנוזל באזורים קרים. יתרון נוסף בבחירת נוזל כוהלי הוא צמיגותו הנמוכה שמביאה לתנועה מהירה יחסית של בועת האוויר בתגובה לשינוי תנוחת הפלס.

## אופן השימוש
על גבי השפופרת מסומנים קווי עזר שביניהם בועת האוויר תימצא כאשר המשטח שאליו צמוד הפלס מאוזן.

## ראו גם
* פלס לייזר

## קישורים חיצוניים

* 

קטגוריה:מכשירי מדידת שיפוע
קטגוריה:כלי עבודה
קטגוריה:בנייה: כלי עבודה
שידור דיגיטלי

ממוזער|שידורים של טלוויזיה דיגיטלית ברחבי העולם. מדינות שלא החלו במעבר לשידור דיגיטלי מופיעות באדום. מדינות שהחלו אך לא סיימו את תהליך המעבר לדיגיטלי מופיעות בצהוב. ומדינות שסיימו את המעבר לשידור דיגיטלי והפסיקו את שידורי הטלוויזיה האנלוגיים מסומנות בירוק.
**שידור דיגיטלי** הוא השימוש באותות ספרתיים כחלק מטכנולוגיית השידור של הרדיו והטלוויזיה. השידור הדיגיטלי מתקדם בהשוואה לשיטות השידור האנלוגיות. בשיטות השידור הדיגיטליות, רכיבי הקול ורכיבי התמונה מקודדים באופן דיגיטלי (האותות מתורגמים לרצף של סיביות), ולרוב מתווספים אליהם גם נתונים נוספים כגון לוח משדרים, כתוביות ותרגום, ופירוט אודות התוכן המשודר. בדרך כלל, הדיונים והפעולות הקשורות בשידור הדיגיטלי מתמקדים בשידורי הטלוויזיה.

השידור הדיגיטלי מיושם בשידורי הלווין, הכבלים ובשנים האחרונות גם בשידורים הקרקעיים.

יתרון שיטת השידור הדיגיטלי (בהשוואה לשידור האנלוגי):

# היכולת לשלב טכנולוגיות דחיסה בשידור.
#שימוש ברוחב סרט מצומצם מה שמאפשר הקצאת תדרים לערוצים ושימושים נוספים.
#אפשרות שידור של ערוצים רבים באותו התדר.
#תאימות למחשבים, אינטרנט
# איכות קול ותמונה גבוהים במיוחד.
#אפשרות לשדר כתוביות וערוצי קול במספר שפות.
# תמיכה ברזולוציית תמונה גבוהה (למשל HDTV).
# יכולות אינטראקטיביות, שנקראות ITV (interactive television) הטלוויזיה האינטראקטיבית באמצעות הלוויין ואו הכבלים.
#הפחתה בהספק השידור, והוזלה בעלותו.

בכל העולם מתקיים תהליך של מעבר לשידור דיגיטלי שמלוה בהפסקת השידור האנלוגי. במרבית המדינות תהליך המעבר הסתיים או שהוא בשלבי סיום.

## שידור דיגיטלי בישראל
חברת בזק שידרה רדיו דיגיטלי בשיטת DAB כניסוי משנות התשעים ועד 2007.

yes הטלוויזיה בלוויין משדרת טלוויזיה דיגיטלית.

חברת הטלוויזיה בכבלים, HOT החלה לשדר בתקן דיגיטלי בשנת 2001. השידור האנלוגי הופסק כליל בשנת 2014.

החל מאוגוסט 2009, מופעל בישראל שידור טלוויזיה דיגיטלי קרקעי של מספר ערוצי טלוויזיה - עידן+. השידור האנלוגי הופסק בשנת 2011. הערוצים הישראליים שמופצים חינם דרך הלוויין עמוס מועברים גם-כן באופן דיגיטלי.

## קישורים חיצוניים
* אתר GoDigital העוסק בשידורים דיגיטליים

## הערות שוליים

*
קטגוריה:טכנולוגיה תקשורתית
מחול אירובי

שמאל|ממוזער|200px|מחול אירובי על מדרגה
**מחול אירובי** הוא פעילות אירובית המתבצעת על ידי תנועות וצעדים מעולם המחול והתנועה ולצלילי מוזיקה, בדרך כלל כספורט פנאי.

פעילות אירובית היא פעילות גופנית המתבצעת על ידי קבוצות שרירים גדולות, בתנועה מחזורית, בעצימות תת-מרבית ולזמן ממושך ברצף, שמטרתה שיפור סיבולת אירובית (סיבולת לב-ריאה).

## היסטוריה
בשנת 1969, ג'קי סורנסון, אשת טייס אמריקאי, רקדנית ומורה לריקוד בנתה שיעור המורכב מתרגילי התעמלות וצעדי ריקוד בליווי מוזיקלי על מנת לספק פעילות לנשות הטייסים בבסיס. מספר שנים לאחר מכן ג'יין פונדה, שחקנית מפורסמת, הפכה לתומכת נלהבת של התחום, ופתחה סטודיו משלה ולימדה בו.

עשור מאוחר יותר, נוספה לתחום המחול האירובי המדרגה האירובית. ג’ין מילר, אתלטית מקצועית ומדריכת מחול אירובי, אשר סבלה מפציעה בברך, ניסתה לשקם את ברכיה על ידי אימון על המדרגות האחוריות בביתה אשר באטלנטה, ג’ורג’יה (ארצות הברית). כך נולד הרעיון לאימון במחול אירובי על מדרגה.

מאז ועד היום, עבר תחום המחול האירובי שינויים ושיפורים רבים. בין השאר עבודה על משטח מיוחד הבולם זעזועים, תוספת של נעליים מיוחדות לאימון האירובי ועוד.

כיום, כמעט בכל מכון כושר קיים סטודיו המיועד לשיעורי אירובי שונים וזהו אחד מענפי ספורט הפנאי הפופולריים ביותר.

## ראו גם
* ספינינג
* ריקוד על עמוד
*זומבה

## קישורים חיצוניים

* 

קטגוריה:ענפי ספורט
קטגוריה:פעילות גופנית
מרכז שניידר לרפואת ילדים בישראל

**מרכז שניידר לרפואת ילדים בישראל** הוא בית החולים הגדול בישראל לרפואת ילדים. בית החולים ממוקם בפתח תקווה בסמוך לבית החולים בילינסון ופועל בשיתוף עם אוניברסיטת תל אביב. הוא קרוי על שם ארווינג והלן שניידר, ונמצא בבעלות שרותי בריאות כללית.

## היסטוריה
את הקמת בית החולים יזם פרופסור יהודה דנון, אשר ניהל אותו עד שנת 1997. בית החולים נחנך בנובמבר 1991.

מרכז שניידר מתמחה בתחומי השתלות מח עצם ואיברים, המטולוגיה-אונקולוגיה, סוכרת, מכון הלב, אימונולוגיה, וכירורגיית ילדים (בית החולים מתמחה ומרכז בתוכו טיפולים בפקטוס אקסקבטום בישראל), שירותי הדמיה ועוד. בבית החולים פועלת יחידה לטיפול משפחתי, המסייעת בייעוץ לילדים ובני משפחתם הנתקלים בקשיים במהלך האשפוז.

בית החולים קרוי על שם משפחת שניידר, שתרמה את מרבית הכספים להקמתו. חזונם של בני הזוג שניידר היה כי בית החולים יהווה גשר לשלום, ובית החולים מטפל בילדים מכל רחבי ישראל וממדינות סמוכות, במקרים מיוחדים. בית החולים שייך לקבוצת שירותי בריאות כללית.

בשנת 2012 מרכז נפרולוגי בניהולה של מרים דוידוביץ קיבל הכרה כמרכז ארצי לטיפול בילדים עם אי-ספיקת כליות. מבוצעות בו השתלות רבות כל שנה.

בשנת 2017 החלה הקמתו של מגדל אשפוז בן שמונה קומות, שהוקם בסמוך לבניין הנוכחי (מכיוון דרום) על שטח כולל של 36,000 מ"ר. ב-2021 החלה הקמתו של חניון תת-קרקעי שישמש את באי מגדל האשפוז ובתי החולים, החניון נבנה על חשבון חניון קרקעי קיים שנהרס לקראת העבודות. במרץ 2023 נפתח בניין הזכוכית החדש, בניין אשפוז בן שמונה קומות. עם סיום בנייתו הועברו כלל המחלקות בית החולים ומרפאות החוץ לבניין החדש. ביולי 2024 נפתח חניון בית החולים התת-קרקעי המכיל 1500 מקומות חנייה.

## נאמני מרכז שניידר

ממוזער|מגדל האשפוז והחניון התת-קרקעי (בהקמה), 2023
עמותת הידידים של מרכז שניידר לרפואת ילדים בישראל נקראת "נאמני מרכז שניידר" ופועלת לגיוס תרומות מאז הקמת בית החולים בשנת 1992.

הנשיאה הראשונה של העמותה הייתה אורה הרצוג, רעיית נשיא מדינת ישראל שכיהן בזמנו. כיום, הוועד המנהל מורכב מהגרעין המייסד של הארגון, מאנשי עסקים ומדמויות מפתח שנרתמו לעשייה ופועלים בהתנדבות מלאה.

## לקריאה נוספת
* איתי בחור, **הילדים של שניידר**, איתי בחור - הוצאה לאור, 2016

## קישורים חיצוניים

* 

* 

## הערות שוליים

שניידר
קטגוריה:פתח תקווה: בתי חולים
קטגוריה:מרכז רפואי רבין
שניידר
אוטוזום

[שמאל|ממוזער|200px|[קריוטיפ של אדם זכר. כל הכרומוזומים פרט לכרומוזומים X ו-Y (הנמצאים בפינה הימנית התחתונה) הם אוטוזומים]]
**אוטוזום** הוא כרומוזום המצוי באופן שווה בשני הזוויגים, בניגוד לכרומוזום מין. לדוגמה, בתאו של אדם מצויים 22 זוגות של אוטוזומים, וכן זוג כרומוזומי מין: XX בתאיהן של נקבות, ו-XY בתאיהם של זכרים. גן אוטוזומי (או אוטוזומלי) הוא גן המצוי על אוטוזום.

מאחר שלכל הורה יש שני כרומוזומים מכל סוג והצאצא מקבל כרומוזום יחיד מכל הורה, יש לאלל אוטוזומי סיכוי של 50% לעבור מהורה לצאצא, ללא קשר למין ההורה או למינו של הצאצא. 

## מחלות אוטוזומליות

מחלות אוטוזומליות הן מחלות תורשתיות הנגרמות כתוצאה ממוטציה המתרחשת בגן אוטוזומי. בשל כך, מחלות אלו מופיעות לרוב בהסתברות שווה בזכרים ובנקבות.
להלן מספר מחלות אוטוזומליות : 
* מחלת הנטינגטון - אוטוזומלית דומיננטית.
* אלצהיימר המתפרץ בגיל צעיר משויך לשלושה גנים: APP, PSEN1, PSEN2 . שלושת גנים אלו מועברים בצורה אוטוזומלית, והם דומיננטיים.
* מחלת קרויצפלד-יעקב

## קישורים חיצוניים

## הערות שוליים

קטגוריה:כרומוזומים
קירטון

[ממוזער|267x267 פיקסלים|[סלע|סלעי הקירטון של ראש הנקרה]]
ממוזער|200x200px|תצורות קירטון בחמוקי ניצנה, על גבול ישראל מצרים.
[ממוזער|"המחטים" (The Needles) – חלק מתצורות הקירטון ב[האי וייט (תעלת למאנש)|אי וייט שבדרום אנגליה|267x267 פיקסלים]]
**קירטון** הוא סלע משקע ביוכימי, פריך, לבן ונקבובי. זהו סלע הקרוב לאבן גיר ומורכב כמוהו מהמינרל קלציט, אך בשונה מהגיר אינו בעל מבנה גבישי.

## תכונות
*הקירטון נבנה משלדים גיריים של יצורים זעירים. היצורים הנפוצים בקירטון הם הקוקליטים (סוג של אצה היוצרת לוחות גיר דקים) והפורמיניפרים (סוג של יצור חד-תאי). בחלק מסלעי הקירטון בארץ מהווים הקוקליטים 75% מהסלע, אלא שבשל גודלם (בין אלפית לשתי אלפיות המילימטר) ניתן לראותם במיקרוסקופ האלקטרונים בלבד. לעומת זאת, את הפורמינפרים שגודלם כ-0.1 מ"מ ניתן לראות במיקרוסקופ רגיל.
*הקירטון פריך בהשוואה לאבן הגיר. אבן הגיר בנויה מארגוניט ומקלציט עשיר במגנזיום, שני מינרלים בלתי יציבים שעוברים המסה וגיבוש מחדש בתהליך הדיאגנזה, תהליך שגורם להקשחת אבן הגיר. לעומתו הקירטון בנוי מקלציט דל מגנזיום שאינו עובר המסה ונשאר רך.
* על אף שהקירטון הוא נקבובי הוא אינו מעביר מים היטב שכן נקביו זעירים ביותר ולכן הוא סלע אטים.
*הקירטון עמיד יחסית לסחיפה. ולכן נוצרים צוקים תלולים בנקודה שבה רכסי הקירטון פוגשים בים.

## היווצרות הקירטון
הקירטון שוקע בים בקצב של 1–2 מ"מ למאה שנה. שקיעה מסיבית של קירטון התחוללה באירופה, בחלקים נרחבים של אמריקה הצפונית ובמזרח התיכון במשך כ-30 מיליון שנה, בתקופה הקרויה קרטיקון עליון. (הקירטון אף נתן את השם לתור הקרטיקון – Craie בצרפתית פירושו קירטון או גיר). שקיעת הקירטון החלה מתחילת הקנומן (לפני כ-95 מיליון שנה) ועד לסוף עידן המזוזואיקון (סוף תקופת הקרטיקון העליון לפני כ-65 מיליון שנה), אז נוצרו הצוקים הלבנים של דובר במחוז קנט באנגליה, המורכבים ממשקעי קירטון.

במזרח התיכון (ובכלל זה בארץ ישראל) החל הקירטון לשקוע, כמו באירופה, לפני כ-95 מיליון שנה, אלא שבאזור המזרח התיכון נמשכה שקיעה זו כ-50–60 מיליון שנה, עד לסוף תקופת האאוקן.

## שימושיו
[ממוזער|200x200px|ה[קתדרלה באמיין בנויה מסלע קירטון|ימין]]

קירטון נחצב כבר אלפי שנים, ומספק חומר לבנייה ואדמת סיד לזיבול השדות. בדרום-מזרח אנגליה ישנם ה-deneholes – דוגמה לבורות כריית הקירטון העתיקים.

בשל היותו סלע רך וקל לחציבה ועיצוב, שימש הקירטון לכריית בתי מגורים בימים עברו. דוגמאות ניתן לראות באזור בית גוברין ("מערות" בית גוברין הן מנהרות מעשה ידי אדם) ובקפדוקיה אשר באסיה הקטנה.

הסלע נפוץ בצפון צרפת בחבל פיקרדי ובצפון חבל נורמנדי ושימש שם לבניית ערים ומונומנטים. רגישות הסלע לקפאון גרמה לכך שעם התפתחות אמצעי התחבורה במאה ה-19 (הרכבת, תעבורה ימית בנהרות), פסק השימוש בו לטובת אבן הגיר שנחצבה בסמוך לפריז.

בעבר שימש הקירטון לייצור גיר לכתיבה על לוחות בית הספר (ומכאן גם שמו של אמצעי הסימון באנגלית: Chalk – קירטון), אולם כיום נעשה שימוש בסידן גופרתי (CaSO4) ליצור גירים.

## קישורים חיצוניים

* 

קטגוריה:סלעים
קטגוריה:סלעי משקע
מספר רב משוכלל

במתמטיקה, **מספרים רב משוכללים** הוא הכללה של המספרים המשוכללים.

לכל מספר טבעי k, מספר מסוים n נקרא מספר רב משוכלל מסדר k אם סכום כל המחלקים החיוביים (פונקציית המחלקים שלו, \ \sigma(n)) שווה ל-kn; לפי הגדרה זו, מספר משוכלל הוא בעצם מספר רב משוכלל מסדר 2. נכון לינואר 2009, ידועים מספרים רב משוכללים עד לסדר 11.

ניתן להוכיח שמתקיימות התכונות הבאות:
*אם n הוא מספר רב משוכלל מסדר p, כאשר p הוא מספר ראשוני שלא מחלק את n, אז המספר pn הוא מספר רב משוכלל מסדר p+1. מכאן נובע שאם n הוא רב משוכלל מסדר 3, מתחלק ב-2 אבל לא ב-4, אז המספר \frac{n}{2} הוא מספר משוכלל אי זוגי, מה שלא ידוע אם בכלל קיים.
*אם 3n הוא מספר רב משוכלל מסדר 4k ו-n לא מתחלק ב-3 אז n הוא מספר רב משוכלל מסדר 3k.

## קישורים חיצוניים
* דף המספרים הרב-משוכללים (באנגלית)
* 

רב משוכלל
קארינוס

**מַרְקוּס אָוּרֶלְיוּס קַארִינוּס** (בלטינית: **Marcus Aurelius Carinus**; סביב 250 – יולי 285) היה קיסר רומא בין 283–285, בנו הבכור של הקיסר קארוס, ואחיו של נומריאנוס, שותפו לשלטון ולקיסרות.

המקור ההיסטורי הראשי הנוגע לקארינוס הוא ההיסטוריה אוגוסטה, המציגה את קארינוס כקיסר מושחת וכושל, ששקע בחיי הוללות ולא היה ראוי לשלטון. אף על פי כן, ההיסטוריון משה עמית סבור שקארינוס היה מצביא מוכשר, שהצליח בתקופת שלטונו הקצרה להדוף פלישה גרמנית בגליה, ולדכא מרידות שונות בבריטניה ובצפון איטליה.

## חייו
בשנת 270 התגייס קארינוס לצבא הרומי, תוך שאיפה להתקדם בדרגות הפיקוד.

בשנת 282 הכריזו הכוחות הצבאיים של רומא ברייטיה ונוריקום על קארוס, אביו של קארינוס ופריפקט המשמר הפרטוריאני, כקיסר הרומי החדש.
בסוף נובמבר אותה שנה, מינה קארוס את קארינוס ואת אחיו נומריאנוס לקיסרים (תואר משני לתואר אימפרטור אוגוסטוס שהוא נשא).
קארינוס קיבל את התארים "קיסר אציל" ו"ראש הנוער שוחר האימפריה". תוארו היה Marcus Aurelius Carinus Nobilis Caesar Princeps Iuventutis.

קארינוס קיבל את סמכויות השלטון בחלקה המערבי של האימפריה, בעוד אביו ואחיו יצאו מזרחה, להדוף את הפלישה של הסרמטים והקוואדים , שחצו את הדנובה ופלשו לפאנוניה.
בתחילת שלטונו נלחם קארינוס בהצלחה בשבטים הגרמאנים על גדות נהר הריין העליון, אולם במהרה הוא עזב את החזית לפיקודם של הלגאטים שלו, וחזר לעיר רומא. במהלך שהותו ברומא, לפי דיווחים היסטוריונים מסוימים, קארינוס שקע בחיי התהוללות והפגנת עושר רהבתנית, הפגנה שכללה את חגיגות הלודי רומאני המפוארות ביותר שנערכו בתולדות העיר.
באביב 283 הועלה קארינוס למעלת אוגוסטוס, ותוארו היה מעתה Imperator Caesar Marcus Aurelius Carinus Pius Fidelis Invictus Augustus Pontifex Maximus, Pater Patriae, Proconsul.
בשל מערכה מוצלחת שניהל נגד הגרמאנים, כונה "גרמאניקוס מקסימוס" (Germanicus Maximus). בסתיו 283 פעל בהצלחה גם נגד הקוואדים. בתחילת שנת 284 חגג טריומף לכבוד ניצחונותיו. לכבוד הצלחת הצבא הרומי בדיכוי התקוממות בבריטניה, כונו קארינוס ונומריאנוס בתואר "מנצח גדול של בריטניה".

בתחילת שנת 283 אביו של קארינוס פלש למסופוטמיה, הביס את הצבא הפרסי, וכבש את הבירה הפרסית קטסיפון (קרוב לבגדאד של היום), אולם הצלחתו לא ארכה ימים; בסוף יולי, הוא נמצא מת באוהלו במחנה הקיסר ליד קטסיפון. הצבא הרומי במזרח הכריח את אחיו של קארינוס ושותפו לשלטון, נומריאנוס, להפסיק את מסע המלחמה נגד פרס, ולחזור לאירופה. במהלך עצירה שעשה הצבא בעיר כלקדון (העיר שמול ביזנטיון, בצד האסייתי של מצר הבוספורוס) נרצח נומריאנוס (בנובמבר 284), ודיוקלטיאנוס הוכרז כקיסר על ידי חיילי הצבא.

כשהגיע הדיווח על מותו של אחיו, ועל הכרזת דיוקלטיאנוס כקיסר, עזב קארינוס את רומא בבהילות, ויצא בראש צבא למזרח במטרה לחסל את הטוען לכתר. בדרכו קארינוס עבר בפרובינקיית פאנוניה, ודיכא בהצלחה את מרידתו של טוען לקיסרות נוסף, מרקוס אורליוס יוליאנוס  (תחילת שנת 285).
המלחמה בין קארינוס ודיוקלטיאנוס נערכה ברובה בפרובינקיית מואסיה. קארינוס ניצח במספר קרבות, אולם בקרב העיקרי שנערך על נהר מורבה, דיוקלטיאנוס זכה בניצחון מוחץ, וקארינוס נהרג.
לפי דיווח אחד, הקרב החל ביתרון לצד קארינוס, שמספר החיילים בצבאו היה גדול יותר ומהלך הקרב נטה לטובתו. המהפך הגיע כאשר קארינוס נרצח על ידי טריבון צבאי במהלך הקרב, כנקמה על כך שפיתה את אשתו של הטריבון, בעקבות רצח זה התמוטטו צבאותיו של קארינוס והניצחון, דחוק אך מוחלט ניתן לדיוקלטיאנוס.

## לקריאה נוספת
* 
*

*
*


## קישורים חיצוניים

* 

## הערות שוליים

קטגוריה:קיסרי רומא
קטגוריה:נפטרים ב-285
מספר קוואזי משוכלל

במתמטיקה, **מספר קוואזי משוכלל** הוא מספר טבעי n, שסכום כל מחלקיו (כולל 1 והמספר עצמו) שווה ל-2n+1 (סכום מחלקיו לא כולל המספר עצמו שווה ל- n+1). מספרים קוואזי משוכללים הם מספרים שופעים דמויי משוכללים. עד היום לא נמצאו מספרים קוואזי-משוכללים, אך הוכח שאם קיים מספר כזה, הוא צריך להיות גדול מ-1035 ועם לפחות 7 מחלקים.

## ראו גם
*מספר חסר
*מספר משוכלל

## קישורים חיצוניים
* 

קוואזי משוכלל
Backchannel

**Backchanneling** היא תופעה בה ציבור של אנשים עוסק בתקשורת במקביל ובנוסף לערוץ התקשורת הראשי.

לדוגמה, העברת פתקים בכיתה בזמן שהמורה מרצה, דיון בין מספר משתתפים בתוך קבוצת דיון במהלך כנס. שימוש בצ'אט בשעת שיחת ועידה.

הופעת כלים דיגיטליים המאפשרים תקשורת בצורה נוח ומהירה, כגון מסרון (SMS) בטלפון סלולרי ותקשורת אלחוטית בין מחשבים ניידים, העצימה את התופעה.

## ראו גם
* קשב
* יכולת ספיגת ידע

## קישורים חיצוניים
* כתבה בנושא בשפה האנגלית
* אתר הספר בנושא

קטגוריה:תקשורת
איימליאנוס

**מַרְקוּס אֵיימֶלִיוּס אֵיימֶלִיָאנוּס** (בלטינית: **Marcus Aemilius Aemilianus**; 207–253) היה קיסר של רומא לתקופה של שלושה חודשים לערך בשנת 253.

## קורות חייו
### בטרם עלייתו לשלטון
איימיליאנוס נולד למשפחה שמוצאה לא ברור בפרובינקיה אפריקה הרומית, פרטים נוספים על תחילת חייו לא ידועים, חוץ מהעובדה שהיה נשוי לאישה בשם קורנליה סופרה.

בשנת 251, לאחר הפיכתו של המושל של פרובינציית מואסיה העלית, טרבוניאנוס גאלוס לקיסר הרומי החדש נשלח איימיליאנוס להחליפו. הוא שימש בנוסף למושל של מואסיה העלית, גם למושלה של מואסיה התחתית ופרובניצית פאנוניה. תפקידו העיקריים היו לאבטח את הגבול הדנובי של האימפריה מפני השבטים הגותים.

גאלוס הצליח לייצב את השלטון, והגביל את המגפה שפשטה בעיר רומא, אולם הוא לא הצליח לצבור תמיכה ואהדה בצבא הרומי, וההסכמים שחתם עם הגותים בשנת 251 ופלישת פרס לסוריה הגבירו את מרירות הצבא ואת הרגשתו שהוא מוריד את כבוד האימפריה הרומית לאשפתות. איימליאנוס היה אחד ממנהיגי הצבא שהובילו את ההתמרמרות הזו וכתגובה סירב לשלם את המס למלך הגותי בשנת 253 שהקיסר התחייב אליו.

כתגובה פלשו הגותים, אל מעבר לדנובה, אולם איימיליאנוס הצליח להביסם בתחילת הקיץ. הצבא שראה באיימיליאנוס מחזיר הכבוד האבוד שלו, הכריז עליו כאימפרטור לאחר הניצחון. איימיליאנוס נטש את הפרובינצה שלו וצעד בראש צבא לעבר איטליה, בעוד גאלוס ובנו ושותפו לקיסרות גייסו צבא משלהם, שתוגבר בכוחות מנהר הריין והתכוננו למאבק על השלטון.

### תקופת שלטונו
הקרב בין הקיסר והגנרל המורד מעולם לא התרחש, גאלוס ובנו נרצחו על ידי חייליהם, שחששו מתבוסה בלתי נמנעת, ומיד לאחר מכן הוכר איימיליאנוס כקיסר החדש.

הסנאט הרומי מיהר לקבל את הקיסר החדש ואישר את תוארו כאוגוסטוס ואת תואר אשתו כאוגוסטה.

שלטונו של איימיליאנוס לא החזיק מעמד יותר ממספר חודשים, המפקד של הצבאות על גבול הריין, ומושל הפרובינציות הגרמניות, ולרינוס צעד לרומא בראשות צבאו. כאשר הצבאות נפגשו בערך בחודש ספטמבר של שנת 253, נרצח איימיליאנוס על ידי חייליו שלו שמיהרו להכריז על ולרניוס כקיסרם החדש.

## לקריאה נוספת
* 
* אדוארד גיבון, **[[שקיעתה ונפילתה של הקיסרות הרומאית]]**, עברית: אריה ענבי, הוצאת "ספרי זהב", תל אביב, 1955.


* The Cambridge Ancient History Volume 12: The Crisis of Empire, AD 193-337, 2nd editionEdited by Alan Bowman, University of Cambridge 2005


## קישורים חיצוניים

* 

קטגוריה:קיסרי רומא
קטגוריה:ילידי 207
קטגוריה:נפטרים ב-253
קוסם

[שמאל|ממוזער|250px|"הקוסם", ציור מאת [הירונימוס בוש]]

**קוסם** הוא אדם העוסק בקסמים ומבצע כביכול מעשים מופלאים ועל-טבעיים באמצעות אלמנטים משלים הנסתרים מעיני הקהל. בתרבויות מסוימות, הקוסמים משחקים תפקידי מפתח ומוכרים בשם "שמאנים" (תפקיד זה מכיל גם אלמנטים דתיים). בתרבויות המערב, הקוסמים הם לרוב בדרנים, המבצעים קסמים - תעלולים המבוססים על זריזות ידיים ו"פטנטים" למיניהם - להנאת הקהל. קוסמים מסוג זה נקראים באנגלית Magician. לעיתים, הכינוי קוסמים משמש גם למי שביכולתו לבצע מעשים על-טבעיים, כמו מכשף. קוסמים מסוג זה נקראים באנגלית Wizard או Sourcerer.

[ממוזער|צופים במופע רחוב של קסמים בחבל [ראג'סטאן שבהודו]]

## קוסמים בתרבות
מושג הקסם והעוסקים בו נפוץ ביצירות תרבות רבות מכל הזמנים. בין הקוסמים הבדיוניים הידועים ביותר ניתן למנות את הדרואיד מרלין, מגיבורי אגדות המלך ארתור, וכן יצירה פופולרית מודרנית יותר - הארי פוטר, גיבור ספריה של הסופרת הבריטית ג'יי קיי רולינג. עם זאת, הקוסמים לא היו תמיד גיבורי ספרים, ואף ביצירות הללו היו עושי קסמים אשר שימשו כאנטי-גיבורים ואף כנבלים (מורגן לה פיי ולורד וולדמורט, בהתאמה). ביצירות אחרות הקוסמים הם כלי להעברת ביקורת או סאטירה על החברה, כך ב"הקוסם מארץ עוץ" או באופן כללי יותר ב"עולם הדיסק".

הקוסם המיתולוגי היה גם לדמות פנטסטית כמעט קבועה במשחקי תפקידים שונים, כגון "מבוכים ודרקונים" או "מרוצללים". לימים היא הפכה לייצוג במשחקי מחשב שונים אשר עסקו בנושאים פנטסטיים או שהתבססו על משחקי תפקידים בדרך זו או אחרת, כגון דיאבלו, The Elder Scrolls III: Morrowind ועוד.

אך לקוסמים המתוארים לעיל יוחסו לרוב יכולות על-טבעיות שונות. מאידך, היו יצירות רבות אשר עסקו בקוסמים מציאותיים, מאחזי עיניים או לפחות כאלו אשר נתפסו על ידי הציבור ככאלו, גם אם לעיתים היצירות ביקשו לרמוז על אפשרויות אחרות. מהעת האחרונה ניתן למנות את הסרטים "יוקרה" ו"אמן האשליות". כמו כן נעשו גם יצירות ביוגרפיות רבות אודות קוסמים אמיתיים, כגון הארי הודיני.

## ראו גם
* קסם (מבוכים ודרקונים)
* מכשף / מג
* מכשפה
* אשליה
* שרלטן

## קישורים חיצוניים

* אלי אשד, מלכת הקוסמים
* אלי אשד, רשימת ספרי הקסמים העבריים
* 
*  קוסם רחוב ביפו (1935)
* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:מקצועות הבידור
קטגוריה:ארכיטיפים
Gothic (סדרת משחקים)

**גותיק** (מאנגלית: **Gothic**) היא סדרת משחקי מחשב מסוגת משחקי תפקידים, שפותחה על ידי החברה Piranha bites והופצה על ידי חברת ההפצה הגרמנית JoWood.

## רקע
בשנת 2001 יצא לאור המשחק הראשון שזכה להצלחה רבה בקרב שחקני משחקי התפקידים. בשנת 2003 יצא המשחק השני ולאחר זמן קצר החברה הוציאה גם את התוסף למשחק השני. בשנת 2006 יצא לאור הכותר השלישי בסדרה.

ספין אוף של המשחק פורסם בשנים 2008, 2010 ו-2011.

המשחק שייך לסוגת משחקי התפקידים הממוחשבים, כאשר היחוד שלו הוא בשיטת צבירת הניסיון של הדמויות. במשחקים דומים, הדמות שאותה משחק השחקן מקבלת נקודות שמעידות על התפתחותה עם הבסת מפלצות או סיום משימות, ועל ידי צבירת נקודות אלו מתחזקת. בגותיק, הנקודות מכונות "נקודות למידה" ובעזרתן ניתן ללמוד מדמויות אחרות בעולם תכונות.

המשחק מופעל במנוע גרפי תלת־ממדי, שפותח על ידי החברה. עולם המשחק מזכיר את אירופה של ימי הביניים המלווה בקסמים, מפלצות ואפקטים בדיוניים.

## סדרת Gothic על Nintendo Switch
בשנת 2023 יועברו שתי גרסאות של הסדרה לקונסולת Nintendo Switch. THQ Nordic הכינה גרסה ניידת של הקוד המקורי של המשחק, בלעדי שיפורים או שינויים (אם כי עם מספר תיקונים רבים). החלק הראשון בסדרה, Gothic Classic, יצא לאור ב-28 בספטמבר 2023. החלק השני, Gothic II Complete Classic, יחד עם ההרחבה Noc Kruka, יצא לאור ב-28 בנובמבר 2023.

## קישורים חיצוניים
*אתר מקיף על המשחק עם שאלות ותשובות
*אתר JoWood
*אתר Piranha-bytes למשחק
* 

## הערות שוליים

קטגוריה:משחקי תפקידים ממוחשבים
קטגוריה:משחקי פעולה-תפקידים
קטגוריה:משחקי Windows
קטגוריה:משחקי וידאו משנת 2001
קטגוריה:משחקי וידאו משנת 2002
קטגוריה:משחקי וידאו משנת 2006
קטגוריה:סדרות משחקי וידאו
הקונגרס היהודי האמריקאי

**הקונגרס היהודי האמריקאי** (באנגלית: **American Jewish Congress**, או בראשי התיבות **AJC**, ובעיקר בשמו המקוצר למחצה: **AJCongress**) הוא ארגון שהוקם בשנות מלחמת העולם הראשונה, לאחר שמגעים להקמתו החלו עוד קודם לכן על ידי יהודים אמריקאים כדוגמת לואי ברנדייס, פליקס פרנקפורטר, לואי מרשל, שמואל בלום ואחרים, שהיו פקידי ציבור אמריקאים רמי מעלה (ברנדייס היה שופט שהתפרסם ב-1906 בסכסוך עובדי סדנאות-היזע בניו יורק; הוא ואחרים שימשו בתפקידים בכירים בממשל רוזוולט בשנות השלושים). בראש הקונגרס היהודי עמד תחילה לואיס ברנדייס, שנבחר בבחירות דמוקרטיות של הקהילה היהודית בארצות הברית. הוא הוקם בשל הרצון, בעיקר של יהודים שהיגרו ממזרח-אירופה, לייצוג דמוקרטי יותר של יהדות ארצות הברית, מאשר זה של הוועד היהודי-אמריקני שנחשב כ"אריסטוקרטי". אז גם נבחר לצרף את השם "**קונגרס**" (**Congress**), בהיותו בעל קונוטציה חיובית. לאחר מלחמת העולם הראשונה, נוסף גם צורך קונקרטי לייצוג היהודים בוועידת השלום בפריז (1919).

ב–1918 נערכו בחירות כל-ארציות בהשתתפות כ-335,000 מצביעים. תחילה סוכם כי הארגון יתפזר לאחר סיום ועידת השלום. כאשר הגיע מועד הפיזור ב–1920 החליטו חלק מן הארגונים היהודיים, בעיקר ארגוני המהגרים ממזרח אירופה וארגונים ציוניים, להקים קונגרס קבוע, ואילו חלקים מן הקונגרס, כמו נציגי הוועד היהודי-אמריקני פרשו. הקונגרס, אשר חדל להיות אחרי ועידת השלום גוף המייצג את מרבית יהדות ארצות הברית, שם לו למטרה לפעול הן בענייני יהודי ארצות הברית, הן בענייני בניין הבית הלאומי וענייני יהדות העולם. AJCongress גילה נטייה ציונית מאז היווסדו, ובין ההוראות שניתנו ב-1918 למשלחתו לוועידת השלום, היו כאלה הנוגעות ליישום הצהרת בלפור. כדוגמה אחרת לנטייתו הציונית של הקונגרס, לראש הארגון נבחר החל מ-1930 הרב הרפורמי סטיבן שמואל וייז שהיה גם נשיא הפדרציה הציונית האמריקנית.

## ראו גם
* יהדות ארצות הברית
* ועידת הנשיאים

## לקריאה נוספת
*אביתר פריזל, **התנועה הציונית בארצות-הברית בשנים 1897 - 1914**.
* נאמן ארד, גולי. **אמריקה, היהודים ועליית הנאציזם. תגובתם של קרובים-רחוקים**. תל אביב: עם עובד. 2006.

## קישורים חיצוניים
* 

* 
* 

קטגוריה:יהדות ארצות הברית: ארגונים
אופקיות

**אופקיות** היא הכיוון שמקביל לאופק, להבדיל מאנכיות, שהיא הכיוון הניצב לאופק. קו אופקי משתרע משמאל לימין (או להפך) בעוד שקו אנכי משתרע מלמעלה למטה.

בקואורדינטות קרטזיות מהצורה (x,y), הציר האופקי משמש לרוב לציר ה-x, כשהמספרים החיוביים נמצאים בצד הימני של הציר. המשוואה  y = c, כאשר c הוא קבוע, מייצגת קו אופקי. במישור המרוכב, הציר האופקי משמש לרכיב הממשי.

בבנייה משתמשים בפלס בנאים כדי לבנות חלקים במבנה בצורה מדויקת.

## ראו גם
* אנך
## קישורים חיצוניים

* 

קטגוריה:גאומטריה
מקור השכפול

בגנטיקה, **מקור השכפול** הוא אזור בכרומוזום שממנו מתחיל תהליך שכפול ה-DNA.

מקור השכפול מסומן כ-***Ori***- קיצור של Origin of replication.

בתאים פרוקריוטיים קיים בדרך כלל מקור שכפול יחיד המצוי על גבי הכרומוזום המעגלי היחיד, בעוד שבתאים איקריוטיים ניתן לרוב למצוא מספר רב של מקורות שכפול על גבי כל אחד מהכרומוזומים. מקורות שכפול רבים מגבירים את יעילות השכפול בכך שניתן לאתחלו ממספר מקומות בו-זמנית. אורך האזור הוא כמה עשרות עד כמה מאות זוגות בסיסים.

מקור השכפול אינו מצוי בהכרח בתחילת הכרומוזום, כלומר—הנוקלאוטיד המסומן במספר 0 על גבי הכרומוזום אינו נמצא במקור השכפול; לעיתים הוא נמצא הרחק ממנו. בכרומוזומים מעגליים בדיוק מול מקור השכפול (כלומר, בזווית של 180 מעלות ממנו) נמצא אזור הסיום, בו מסתיים השכפול. תהליך השכפול מתרחש באופן דו-כיווני; ה-DNA מימין למקור השכפול ומשמאל למקור השכפול משתכפל בו-זמנית.

בחיידק *[[Escherichia coli]]* מסומן מקור השכפול כ-*oriC*. אורכו 250 בסיסים והוא כולל מספר רצפים קבועים למדי, אותם ניתן לפגוש במקורות השכפול של רוב סוגי החיידקים. רצפים בעלי תפקיד דומה מצויים גם ביצורים איקריוטיים:
* ארבעה רצפים קבועים בני 9 נוקלאוטידים המשמשים אתרי קישור לחלבון DnaA, חלבון המשמש לאתחול תהליך השכפול. כעשרים חלבוני DnaA נקשרים למקור השכפול לפני תחילת התהליך.
* אתרי קישור לחלבונים IHF ו-FIS, המסייעים באתחול השכפול באמצעות כיפוף ה-DNA ויצירת מקום גישה לאנזים המשכפל, DNA פולימראז.
* שלושה רצפים בני 13 בסיסים כל אחד, השוכנים כמעט בצמידות האחד לשני בתחילת מקור השכפול. רצפים אלו עשירים באדנין ותימין ומשמשים להפרדה קלה של שני גדילי ה-DNA האחד מהשני בתחילת השכפול. בין תימין ואדנין קיימים שני קשרי מימן, זאת לעומת שלושה קשרי מימן בין גואנין וציטוזין; דבר זה מצריך אנרגיה פחותה בהפרדת הגדילים.
* למעלה מעשרה רצפי GATC (גואנין, אדנין, תימין, ציטוזין). ריכוז זה של רצפי GATC מצוי בשאר הגנום של *E. coli* בתדירות מקסימלית של פעמיים בכל 250 נוקלאוטידים (אורכו של מקור השכפול). האדנין שברצף ה-GATC מסוגל לעבור מתילציה. שכפול DNA נצרך רק פעם אחת במהלך חיי התא, כהכנה לחלוקת התא; לפיכך נדרש מנגנון אשר ימנע התחלה הולכת וחוזרת של השכפול ב-*oriC*. לכך משמשת המתילציה. לפני השכפול מציב האנזים Dam מתילאז קבוצות מתיל ב-*oriC* על גבי שני גדילי ה-DNA. כשה-DNA משתכפל נוצרים שני גדילים כפולים, אשר כל אחד מהם ממותל רק בגדיל אחד (הגדיל שהיה ממותל לפני השכפול). גדילים חצי-ממותלים אינם מסוגלים לעבור שכפול, וכך נמנע שכפול נוסף. 

קטגוריה:גנטיקה מולקולרית
אדנין

**אדנין** (באנגלית: **Adenine**) הוא בסיס חנקני, נגזרת של פורין, המהווה מרכיב מרכזי בכל חומצות הגרעין. אדנין מסומן בגנטיקה באות **A**.

כשאדנין נקשר לפחמימה ריבוז בקשר גליקוזידי מתקבל הנוקלאוזיד **[[אדנוזין]]** (Adenosine). כשאדנוזין נקשר לקבוצת זרחה מתקבל הנוקלאוטיד **אדנוזין חד-זרחתי** או **אדנוזין מונופוספט** (AMP), המשתתף באופן ישיר בבניין RNA. הנוקלאוטיד המשתתף בבניין ה-DNA נבדל בכך שהפחמימה שבו, דאוקסיריבוז, חסרה אטום חמצן אחד. אדנין נקשר בזיווג בסיסים לתימין (במקרה של דנ"א) או לאורציל (במקרה של רנ"א) באמצעות שני קשרי מימן.

כששלוש קבוצות זרחה קשורות לאדנוזין מתקבל הנוקלאוטיד **אדנוזין תלת-זרחתי** או **אדנוזין טריפוספט** (ATP), אחת התרכובות החשובות ביותר בכל היצורים החיים. ATP משמש כ"מטבע אנרגיה" בתא; כשאחת מקבוצות הזרחה ניתקת ממנו מתקבל ADP ומשתחררת אנרגיה רבה, שהתא יכול להשתמש בה להתנעת תהליכים דורשי אנרגיה (תגובות אנדותרמיות). בנוסף, אדנין הוא חלק מהקואנזימים NAD ו-FAD, המשמשים כנשאי אלקטרונים ואשר חיוניים אף הם בכל היצורים החיים.

הנוקלאוטיד AMP מסוגל להיסגר לטבעת וליצור **AMP מעגלי** (cAMP). תרכובת זו משמשת כ"שליח" חשוב ביותר של אותות תוך-תאיים, ואף היא חיונית בכל היצורים החיים.

בעבר נחשב אדנין לוויטמין חיוני וסומן כ-**B4**, אבל היום הוא כבר לא נחשב לוויטמין.
## קישורים חיצוניים

* 
* 

קטגוריה:תרכובות ביוכימיות
קטגוריה:חנקן: תרכובות
קטגוריה:מימן: תרכובות
קטגוריה:פורינים
בצל ירוק (להקה)

שמאל|ממוזער|250px|עטיפת האלבום "בצל ירוק" (1959)
**בצל ירוק** הייתה להקת תיאטרון ובידור של יוצאי להקת הנח"ל שפעלה מסוף שנת 1957 ועד 1960. מן הבולטות ביותר בישראל בסוף שנות ה-50.

## תולדות הלהקה
חיים טופול, אורי זוהר, נחמה הנדל, גליה טופול, אליהו ברקאי (ברקו) והאקורדיוניסט יוסף (יוסל'ה) אורג, שהשתחררו מלהקת הנח"ל לאחר התוכנית "שמור על הגבול", היוו את הגרעין המייסד של "בצל ירוק". הלהקה החלה את דרכה בקיבוץ משמר דוד כ"קואופרטיב להצגות תיאטרון", אולם עברה תוך זמן קצר לתל אביב. הופעת הבכורה נערכה בסוף דצמבר 1957. התוכנית הראשונה הייתה הצלחה גדולה והועלתה למעלה מ-200 פעמים. (למרות זאת, מבקר התיאטרון חיים גמזו פרסם ביקורת שלילית עליה.) אברהם דשא (פשנל) שימש כמפיק הלהקה מן התוכנית השנייה במסגרת "התיאטרון העממי" ושמואל בונים שימש כבמאי הראשון.

בצל ירוק העלתה חמש תוכניות, וכן הוציאה אלבום משיריה בשנת 1959. הלהקה הפיקה את התוכניות, ואת החומר כתבו חיים חפר, דן בן אמוץ, דן אלמגור, סשה ארגוב, משה וילנסקי, פרנק פלג, מאיר נוי, יחיאל מוהר, אריה לבנון, עמוס אטינגר, פוצ'ו ואפרים קישון. נעמי שמר, ששירתה אף היא בנח"ל, כתבה ללהקה את השירים "זמר נודד", "הי טירילי" ו"נועה".
הלהקה התפרקה בשנת 1960.

## תוכניות הלהקה בסדר כרונולוגי
* "שמור על הגבול" – תוכנית זו הופקה על ידי מייסדי הלהקה בטרם שחרורם מלהקת הנח"ל.
* "כביסת הרש" (בכורה: ינואר 1958) – כתבו אפרים קישון, חיים חפר ונעמי שמר. ביים שמואל בונים. כולל את המערכון "זיגי וחבובה" והשירים "נועה" ו"שיר הנודד".
* "הופ עברנו" (בכורה: אוקטובר 1958) – כתבו דן בן אמוץ וחיים חפר, ביים שמואל בונים. כולל השירים "הי טירילי" ו"בראשית".
* "אף מִלה למורגנשטיין" (בכורה: מרץ 1959) – את ההצגה כתב אפרים קישון והפזמונים נכתבו על ידי דן אלמגור והולחנו על ידי משה וילנסקי וסשה ארגוב. כולל השיר "ונצואלה". התוכנית שימשה בסיס לסרט באותו שם שיצא בשנת 1963. 
* "ו...שלוש נקודות" (בכורה: אוקטובר 1959) – ביים אורי זוהר, כתבו חיים חפר ודן בן אמוץ. הלחין סשה ארגוב. כולל השירים "אדוני השופט", "הפרוצה החלוצה" ו"כשאנחנו נצא ביחד".
* "חתול בשק"­ (בכורה: אפריל 1960) – כתבו אפרים קישון, יחיאל מוהר. כולל השיר "ליפא העגלון".

## חברי ההרכב
הרכב הלהקה לא היה קבוע.

בין משתתפי הלהקה בזמנים שונים:

## קישורים חיצוניים

* נחום (נחצ'ה) היימן על בצל ירוק
* 

## הערות שוליים

קטגוריה:להקות בידור ישראליות
קטגוריה:בצל ירוק
קטגוריה:אריק איינשטיין
קטגוריה:להקות שהוקמו בשנת 1957
קלן פינקני

**קלן פינקני** (אנגלית: Callan Pinckney; 26 בספטמבר 1939 – 1 במרץ 2012) היא מפתחת "קלנטיקס" (Callanetics), שיטת התעמלות לפיתוח הגוף ושיפור הטונוס שהומצאה בשנות השישים של המאה ה-20 ונקראת על שמה.

התעמלות הקלנטיקס מבוססת על הפעלה מבוקרת ומתוכננת של שרירי הגוף העמוקים ביותר, ומורכבת בעיקר מאוסף תנועות עדינות וממוקדות מתחום הבלט. השיטה מאפשרת להמשיך לאכול כרגיל, ועם זאת להקטין את מידת הבגדים בשתי מידות בשבועות ספורים.

שיטת החיטוב ועיצוב סטודיו סי מבוססת על שיטת הקלנטיקס.

ספרה של פינקני, "להיראות צעירה ב-10 שנים" שהציג את השיטה, נמכר במיליוני עותקים, וצעד במשך למעלה משלש שנים ברשימת רבי המכר של הניו יורק טיימס והסאנדיי טיימס.

## לקריאה נוספת
* פינקני, קלן: "להיראות צעירה ב-10 שנים", תל אביב: הוצאת דניאלה די-נור, 1990.

## הערות שוליים

קטגוריה:התעמלות
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012
בסטיליה

שמאל|ממוזער|250px|הבסטיליה בפריז
[250px|ממוזער|שמאל|הבסטיליה ב[מפת טורגו (שנות ה-30 של המאה ה-18)]]
**הבסטיליה** (צרפתית: **Bastille**; מילולית: מבצר) הייתה בסטיליית סן אנטואן שעמדה בפריז. הבסטיליה נבנתה בערך ב-1370 כחלק ממערך ההגנה של פריז, על מנת לבצר את החלק המזרחי של חומת פריז ולאבטח את הדרך אל ארמון המלך בסן פול שבדרום המארה. המבנה הוסב לכלא במאה ה-17 בידי לואי הארבעה עשר. באותה עת הוא כלא בעיקר אסירים פוליטיים, אך גם אסירי דת, כותבים מסיתים ופרחחים צעירים, שהוחזקו שם לבקשת משפחותיהם. היא החלה לרכוש מוניטין רע כשהפכה לכלא הראשי עבור אלו שנאסרו לפי "מכתבי החותם" שהפיצו המלכים הבורבונים.

בסוף המאה ה-18 כלל המבנה שמונה מגדלים צמודים בני 5–7 קומות בגובה של כ-24 מטר, שהקיפו שתי חצרות פנימיות ונשקייה. האסירים הוחזקו במגדלים, בחדרים באורך 4.6 מטר, שהכילו מגוון רהיטים. התאים התת-קרקעיים המסריחים, רוחשי המכרסמים, המקקים והטפילים לא היו עוד בשימוש. למושל הכלא ניתנה קצבה יומית עבור האסירים לפי מעמדם - מ-19 ליברות ליום למדענים ולאקדמאיים ועד ל-3 עבור פשוטי העם. מבחינת התנאים היו בתי כלא רבים בצרפת שהיו גרועים מן הבסטיליה, אך הבסטיליה הייתה בעיני הכותבים הפופולריים מקום של אימה ודיכוי - סמל לאכזריות השלטון המלוכני.

## נפילת הבסטיליה
ממוזער|250px|שמאל|הדגל שהונף מעל הבסטיליה, לפני הריסתו במהפכה הצרפתית

נפילת הבסטיליה, שהתרחשה ב-14 ביולי 1789, הייתה התפתחות מכרעת במהפכה הצרפתית, ולאחר מכן אף שימשה כסמל המהפכה ונקבעה לדורות כתאריך פרוץ המהפכה. למרות העובדה שבזמן כיבושה היו כלואים בבסטיליה רק שבעה אסירים, שימש בית הכלא המפורסם כסמל השלטון, ולכן כיבושה בידי המהפכנים היה אות הפתיחה של מרד גלוי.

האירוע התרחש כאשר ההמון הזועם התקהל סביב המבצר ודרש ממפקד הכלא לתת להם את הנשק הנמצא בתוכה. מפקד הכלא ניסה לנהל עם ההמון משא ומתן ובשל אי־הבנה נורו כמה יריות וההמון הסתער על המבצר, הרג את מפקד הכלא ואת החיילים בתוכו. לאחר המהפכה הצרפתית, הפכה נפילת הבסטיליה לסמל המהפכה. אף על פי שכיבושה הוביל לאלימות ומעשי טרור, הריסת הבסטיליה ופיזור אבניה ברחבי צרפת, הפכו לסמל עולמי לחירות, לשחרור מעמדות, לשאיפה לשוויון ולהכרה בזכויות האדם.

לאחר נפילת הבסטיליה המורדים לקחו את השרידים והעבירו אותם לכל המדינה כדי להראות שהמרד מתחיל

## האתר בשנות האלפיים
במקום בו עמדה הבסטיליה נמצאת כיום כיכר הבסטיליה ומעט משרידיה נראים בקרבת מקום. אופרה הבסטיליה, בנין האופרה החדש של פריז, ממוקם באזור. כיום הבסטיליה מוכרת בצרפת כמרכז תיירותי וחלק מההריסות מפוזרות בצרפת כדי להכריז על נפילת הבסטיליה.

## לקריאה נוספת
* ולטר בנימין, **רדיו בנימין**, תרגם הראל קין, הוצאת תשע נשמות, 2016, הפרק "הבסטיליה, בית הכלא הממלכתי הישן של צרפת", עמ' 43–56.

## קישורים חיצוניים

* 

קטגוריה:פריז: היסטוריה
קטגוריה:צרפת: מבצרים
*
תימין

ממוזער|המבנה הכימי של תימין|150px
**תימין** (באנגלית: **Thymine**) הוא בסיס חנקני, נגזרת של פירימידין, המהווה מרכיב מרכזי בחומצות הגרעין. תימין מסומן בגנטיקה באות **T**. הוא בודד לראשונה מתימוס ומכאן שמו.

כשתימין נקשר לפחמימה דאוקסיריבוז בקשר גליקוזידי מתקבל הנוקלאוזיד **דאוקסיתימידין** (Deoxythymidine). כשהלה נקשר לקבוצת זרחה מתקבל הנוקלאוטיד **דאוקסיתימידין מונופוספט** (dTMP); הלה משתתף באופן ישיר בבניין ה-DNA.  תימין נקשר בזיווג בסיסים לאדנין באמצעות שני קשרי מימן.

תימין הוא הבסיס היחידי אשר מופיע רק ב-DNA ולא ב-RNA (תימין לא מסוגל להיקשר לריבוז, הפחמימה המופיעה בנוקלאוטידים שב-RNA). במקום תימין מופיע ב-RNA הבסיס אורציל. הלה נבדל מתימין בקבוצת מתיל בודדת הקיימת בתימין ונעדרת מאורציל.

## קישורים חיצוניים

* 

קטגוריה:תרכובות ביוכימיות
פרנויה

**פָּרָנוֹיָה** ( מיוונית: **παράνοια –** παρά= ליד, νόος= נפש, במשמעות של "שיגעון") היא מצב פסיכוטי, שבו חש האדם כי הוא נרדף, אף על פי שאין לכך ביסוס במציאות. מצב זה מלווה בפחד, בחרדה, בחשדנות ובמחשבות שווא.

## מאפיינים
המאפיין של התסמונת הוא מחשבות שווא פרנואידיות. מחשבות שווא אלו מאופיינות על ידי עיוות ותפיסת היחס על ידי האדם ובינו לבין אנשים אחרים. מאחר שמחשבות השווא הפרנואידיות מבטאות לעיתים קרובות נושאים של חיי היום יום, קשה לעיתים להבחין ולהפריד אותן ממצבים נורמליים. אחד המאפיינים החשובים באבחנה הוא היעדר חלופה בחשיבה או בפעולה המתחייבת ממנה.

פרנויה היא תופעה שכיחה בקרב חולי סכיזופרניה (סכיזופרניה פרנואידית), ובקרב בעלי סוגים מסוימים של הפרעות אישיות.

תחושת הרדיפה באה לידי ביטוי בחשדנות יתר. במצבים קיצוניים עלול האדם הפרנואיד לכלוא את עצמו בחדר אחד למשך שעות מתוך חשש שעוקבים אחריו באמצעות מצלמות, ואף להרחיק לכת למחשבות של ריגול מהחלל, חשש שחייזרים או סוכנים חשאיים עלולים לחטוף אותו. במקרים של סכיזופרניה פרנואידית, הפרנואיד נוטה לחשוש שגורמים עוינים כלשהם מבקשים להשתלט על מוחו על ידי שידור מסרים שונים אליו, באמצעות השתלת שבבים שונים באיברי גופו, ועקב כך אף עלול לסרב לפרוצדורות כירורגיות דחופות שייעשו בו.

לעיתים ניתן לזהות את תופעת הפרנויה גם אצל אנשים שלא מאופיינים כמתמודדי נפש, שחווים את אותן אשליות רדיפה, רק במידה נמוכה יחסית, שמאפשרת להם להמשיך לתפקד בחייהם. בנוסף עלולה להופיע פרנויה גם כהתקף פסיכדלי כתוצאה משימוש בסמים הזייתים (הלוצינוגנים) כמו אל־אס־די, מסקלין וסלוויה דיווינורום ואפילו מריחואנה.

תסמונות פרנואידליות מיוחדות:
*מחשבות שווא אירוטיות (סינדרום דה קלרמבו) אדם שמדמה שאישיות חשובה היא המאהב שלהם. דמיון זה מספק תחושת סטטוס חברתי ותחושת הצלחה.
*מחשבות שווא על שם קפגרס - החולה מאמין שמישהו קרוב לו הוחלף במישהו אחר הנראה דומה לו.
*מחשבת שווא על שם פרגולי - מחשבת שווא נדירה, בה החולה מזהה אדם מוכר באנשים שונים שהוא מכיר.

## טיפול
בדומה לטיפול המקובל במצבי פסיכוזה וסכיזופרניה פרנואידית, הטיפול המקובל בפרנויה הוא שילוב של טיפול תרופתי, אולנזפין או ריספרדל ותרופות אחרות ממשפחת תרופות זו, עם טיפול בפסיכותרפיה באמצעות שיחות.

## ראו גם
*פסיכוזה
*סכיזופרניה
*הפרעת אישיות פרנואידית
*הפרעה דלוזיונלית
*פרונויה

## קישורים חיצוניים

* 
* פרנויה בתנ"ך
* 

קטגוריה:הפרעות נפשיות והתנהגותיות
אנמיה ממארת

**אנמיה ממארת** 
(באנגלית: **Pernicious Anemia**)  היא חוסר בפקטור פנימי ובעקבותיו חסר של ויטמין B<sub>12</sub>. זוהי בדרך כלל מחלה אוטואימונית שפוגעת בתאי הדופן בקיבה Parietal cells, או בפקטור הפנימי Intrinsic Factor, או בשניהם גם יחד. עם זאת, המושג אנמיה ממארת (אנמיה פרניציוזה) משמש פעמים רבות לתיאור אנמיה הנובעת מ**[[מחסור בוויטמין B12]]** מכל סיבה.

חוסר B12 שנוצר, גורם לאנמיה מגלובלסטית ולתופעות נוירולוגיות ועלול אף להביא לסימנים דומים לסרטן דם (AML) עד כדי אבחון שגוי.

## היסטוריה
*ב-1849 תוארה לראשונה מחלה מסוכנת, שכונתה "אנמיה ממארת", משום שהלוקים בה נפטרו מסיבה שלא הייתה ידועה אז.
*ב-1920 התגלה שאנשים שאכלו הרבה מרק כבד הבריאו באטיות מן האנמיה. על סמך ממצא זה בוצע ב-1926 מחקר מבוקר של אכילת כבד כטיפול למחלה. החוקרים לא ידעו אומנם מהו החומר המצוי בכבד הגורם לריפוי, אך החולים נרפאו כליל מהמחלה. 
* ב-1948 הצליחו החוקרים לזהות ולבודד את החומר שמונע אנמיה ממארת: החומר נקרא ויטמין B<sub>12</sub>.

## רקע פיזיולוגי
**[[פקטור פנימי|הפקטור הפנימי]] (Intrinsic Factor)** הוא חומר מסוג גליקופרוטאין, שנוצר בתאי דופן הקיבה: Parietal cells. חומר זה הכרחי לספיגה תקינה של ויטמין B12. בתריסריון הפקטור הפנימי נקשר לוויטמין B12, ובאילאום הסופי (החלק האחרון שלהמעי הדק) הפקטור הפנימי מסייע לוויטמין B12 להיספג לתאי המעי הדק, שם הוא מסיים את תפקידו ונהרס.

## תופעות קליניות
תופעות קליניות במצב של חוסר ויטמין B<sub>12</sub>: אנמיה מגלובלסטית, תופעות נוירולוגיות ופסיכיאטריות, שכיחות גבוהה של מחלות לב וכלי דם, ולנשים בהריון - שכיחות גבוהה להיווצרות פגמים מולדים אצל הילוד, ובעיקר פגמים בתעלה העיצבית; בנוסף - שיעור גבוה של מקרי הפלה טבעית. חסר חמור יכול לגרום גם לדלקת של הלשון.

אנמיה ממארת היא מחלה אוטואימונית, ולכן היא מופיעה בשכיחות גבוהה יחד עם מחלות אוטואימוניות אחרות.

## תופעות פתולוגיות
ניוון של רירית הקיבה.

שינויים אופייניים במערכת העיכול עקב אנמיה מגלובלסטית.

## אבחון
*בדיקות המטולוגיות אופייניות לאנמיה מגלובלסטית.
*בדיקות ביוכימיות: רמה נמוכה של ויטמין B<sub>12</sub> בפלזמה, רמות גבוהות של הומוציסטאין ושל חומצה מתילמלונית בפלזמה.
*מבחן שילינג - בדיקה שמטרתה לבדוק האם חוסר של ויטמין B<sub>12</sub> נגרם עקב בעיות בספיגה במערכת העיכול, ואם כן - האם הסיבה היא חוסר של פקטור פנימי (כפי שקורה באנמיה ממארת), או לא.

## טיפול
*זריקות חוזרות לשריר של ציאנוקובלמין או הידרוקסיקובלמין, עד להעלמות התופעות הקליניות.
*לאחר מכן - מתן ציאנוקובלמין תת-לשוני. לחלופין - מינון גבוה מאוד של ויטמין B12 בבליעה - יכול לגרום לספיגה  של ויטמין B12 במעי הדק, אף ללא פקטור פנימי. טיפול זה נדרש בדרך כלל לכל החיים.
*הוספת חומצה פולית במקרים של מחסור חמור - יכולה להקל על האנמיה, ואף למנוע פגמים מולדים, אבל נדרשת זהירות רבה, כי חומצה פולית לא מקילה כלל על התופעות הנוירולוגיות והפסיכיאטריות, הנגרמות עקב חוסר ויטמין B12.

## קישורים חיצוניים
* 

## הערות שוליים

קטגוריה:אנמיות תזונתיות
קטגוריה:מחלות אוטואימוניות
ציטוזין

ממוזער|המבנה הכימי של ציטוזין|150px

**ציטוזין** (*Cytosine*) הוא בסיס חנקני, נגזרת של פירימידין, אחד מארבעת הגרעינים המצויים ב-DNA וב-RNA, יחד עם אדנין, גואנין ותימין (אורציל ב-RNA). ציטוזין מסומן בגנטיקה באות **C**. הציטוזין התגלה בשנת 1894 ובודד מתימוס. המבנה המולקולרי שלו נקבע ב-1903 ובאותה שנה עלה בידי המדענים לבצע סינתזה של ציטוזין במעבדה.

כשציטוזין נקשר לפחמימה ריבוז בקשר גליקוזידי מתקבל הנוקלאוטיד **ציטידין** (Cytidine). כשציטידין נקשר לקבוצת זרחה מתקבל הנוקלאוטיד **ציטידין מונופוספט** (CMP), אשר משתתף באופן ישיר בבניין ה-RNA. הנוקלאוטיד המשתתף בבניין ה-DNA נבדל בכך שהפחמימה שבו, דאוקסיריבוז, חסרה אטום חמצן אחד. ציטוזין נקשר בזיווג בסיסים לגואנין באמצעות שלושה קשרי מימן. **שיעור ה-GC** (כלומר: אחוז בסיסי הגואנין והציטוזין בקטע מסוים של חומצת גרעין) משמש כמדד חשוב בגנומיקה ובגנטיקה. שלושת קשרי המימן שבזיווג GC מקנים יציבות רבה לחומצות גרעין דו-גדיליות, זאת בהשוואה לשני קשרי המימן שבזיווג אדנין-תימין. משיעור ה-GC ניתן להסיק את יציבות חומצת הגרעין; שיעור ה-GC משמש אף למיון טקסונומי של חיידקים.

כששלוש קבוצות זרחה קשורות לציטידין מתקבל הנוקלאוטיד **ציטידין טריפוספט** (CTP), תרכובת המשמשת כקופקטור הנחוץ לפעילותם של מספר אנזימים חשובים.

## קישורים חיצוניים

* 

קטגוריה:תרכובות ביוכימיות
סמל בלגיה

**[[סמל]] [[בלגיה]]** הוא סמל אחד המורכב מכמה וכמה סמלים קטנים יותר. שילובם של הסמלים מבטאים את הזהות הבלגית.

בסמל ניתן להבחין בגלימה מלכותית, המהווה רקע ונועדה לסמל את המונרכיה (מלכות) במדינה. בראש הגלימה מצוי הכתר המלכותי שמטרתו לסמל שבראש המדינה עומד מלך. מאחורי הגלימה עולים הדגלים של המחוזות השונים שמרכיבים את הממלכה הבלגית.

בתוך הגלימה מצויים שני אריות (שנקראים גם "האריות הבלגים") וכל אחד מהם מחזיק את דגל בלגיה. האריות מהווים את האחדות הלאומית של המדינה ומטרתם לתמוך במגן שנמצא במרכז הגלימה. המגן וציור האריה שמוטבע עליו הוא הסמל המסורתי.

לרגלי המגן ישנה כרזה ועליה רשום המוטו הלאומי של בלגיה "אחדות מעניקה כוח", בצרפתית (בתמונה) או בפלמית, בהתאם למקום הצגת הסמל.

## ראו גם

## קישורים חיצוניים
* 

קטגוריה:בלגיה: סמלים לאומיים
בלגיה
בלגיה
קטגוריה:אריות בסמלי מדינות